Ο **Αμπντελατίφ Κεσίς** (αραβικά عبد اللطيف كشيش, γεννημένος 7 Δεκεμβρίου 1960) είναι Τυνήσιος-Γάλλος ηθοποιός, σκηνοθέτης και σεναριογράφος. Έκανε το σκηνοθετικό ντεμπούτο του το 2000 με την ταινία La Faute à Voltaire (*Το φταίξιμο στο Βολταίρο*) γνωστό διεθνώς και ως Poetical Refugee (*Ποιητικός πρόσφυγας*), το οποίο έγραψε ο ίδιος. Η ταινία του Η Ζωή της Αντέλ κέρδισε τον χρυσό φοίνικα στο φεστιβάλ Καννών το 2013.

Βιογραφία
---------

Γεννήθηκε στην Τύνιδα, αλλά πήγε με τους γονείς του στη Νίκαια της Γαλλίας στην ηλικία των έξι.

Σκηνοθέτησε το *L'esquive* για το οποίο κέρδισε δύο βραβεία Σεζάρ για την καλύτερη ταινία και καλύτερη σκηνοθεσία. Παρουσίασε την ταινία του *La graine et le mulet* στο 64ο Φεστιβάλ Βενετίας, όπου και απέσπασε το *Ειδικό Βραβείο της Κριτικής Επιτροπής*. Η ταινία βραβεύτηκε επίσης με το βραβείο FIPRESCI, το βραβείο Louis Delluc και τα βραβεία Σεζάρ για καλύτερη ταινία και σκηνοθεσία.

Ως ηθοποιός είναι περισσότερο γνωστός διεθνώς από την ταινία *Sorry, Haters* του 2005, που υποδύθηκε τον ταξιτζή και το οποίο προβλήθηκε στα φεστιβάλ του Τορόντο και του Αμερικανικού Ινστιτούτο Κινηματογράφου.

Η ταινία του *Η Ζωή της Αντέλ* (2013) κέρδισε τον χρυσό φοίνικα και το Βραβείο FIPRESCI στο Φεστιβάλ Καννών του 2013. Με την ανάδειξη της ταινίας, διάφορες διαμάχες ξέσπασαν για τις μεθόδους που χρησιμοποίησε ο Κεσίς στο εργασιακό περιβάλλον, με πολλούς τεχνικούς να τον κατηγορούν για παρενόχληση, απλήρωτες υπερωρίες και παραβιάσεις της εργατικής νομοθεσίας, που οδήγησε μερικούς από αυτούς στην παραίτηση. Η πρωταγωνίστριες της ταινίας Λέα Σεϊντού και Αντέλ Εξαρχόπουλος, επίσης εξέφρασαν τη δυσανασχέτηση τους για τη συμπεριφορά του Κεσίς, κατά τη διάρκεια των γυρισμάτων. Αργότερα διευκρίνισαν ότι, αν και ήταν εξαιρετικά δύσκολα, άξιζε τελικά και τον θεωρούν σπουδαίο σκηνοθέτη. Η ταινία απέσπασε επίσης το βραβείο της καλύτερης ανεξάρτητης ταινίας στη Βρετανία, στο αντίστοιχο φεστιβάλ το 2013.

Επιλεγμένη φιλμογραφία
----------------------

Ταινίες| Έτος | Τίτλος | Ρόλος | Σημειώσεις |
| --- | --- | --- | --- |
| 2000 | *La Faute à Voltaire* | Σκηνοθέτης |  |
| 2003 | *Games of Love and Chance* | Σκηνοθέτης | Βραβείο Σεζάρ για Καλύτερη σκηνοθεσία |
| 2007 | *The Secret of the Grain* | Σκηνοθέτης | Βραβείο Σεζάρ για Καλύτερη σκηνοθεσίαΒραβείο Louis Delluc |
| 2010 | Μαύρη Αφροδίτη | Σκηνοθέτης |  |
| 2013 | *Η Ζωή της Αντέλ* | Σκηνοθέτης | Χρυσός Φοίνικας (μαζί με τη Λέα Σεϊντού και την Αντέλ Εξαρχόπουλος)Βραβείο FIPRESCI (2013 Φεστιβάλ Καννών)Best International Independent Film (2013 British Independent Film Awards])Βραβείο Louis Delluc |

Παραπομπές
----------

1. ↑  *mymovies.it*. 17228. Ανακτήθηκε στις 4  Απριλίου 2022.
2. ↑  Ανακτήθηκε στις 14  Ιουνίου 2019.
3. ↑  Fiche Allociné sur Abdellatif Kechiche
4. ↑  «The Secret of the Grain». *Kaunas International Film Festival*. Kaunas International Film Festival. Αρχειοθετήθηκε από το πρωτότυπο στις 19 Ιουλίου 2014. Ανακτήθηκε στις 15 Ιουλίου 2014.
5. ↑  «Cannes Film Festival: Awards 2013». *Cannes*. 26 Μαΐου 2013. Ανακτήθηκε στις 26 Μαΐου 2013.
6. ↑  «Blue is the warmest colour team win Palme d'Or at Cannes 2013». *RFI*. 26 Μαΐου 2013. Αρχειοθετήθηκε από το πρωτότυπο στις 8 Ιουνίου 2013. Ανακτήθηκε στις 26 Μαΐου 2013.
7. ↑  «Cannes: 'The Missing Picture' Wins Un Certain Regard Prize». *Hollywood Reporter*. 26 Μαΐου 2013. Ανακτήθηκε στις 26 Μαΐου 2013.
8. ↑  Polémique autour du tournage de la «Vie d’Adèle», *La Croix*, 29 May 2013.
9. ↑  DP/30 @ TIFF '13: Συνέντευξη της Λέα Σεντού και της Αντέλ Εξαρχόπουλος για την ταινία *Η ζωή της Αντέλ*. YouTube (2013-09-13). Retrieved on 2014-05-22.
10. ↑  «Nominations 2013». British Independent Film Awards. Ανακτήθηκε στις 9 Δεκεμβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αμπντελατίφ Κεσίς** |

* Αμπντελατίφ Κεσίς στην IMDb